**Psykolog søges til behandlingsorienteret skoletilbud på Albertslund Ungecenter**

Vi søger en engageret psykolog, der har lyst til at være med til at skabe en udviklende og tryg behandlingsklasse for udskolingselever, som diagnostisk er beskrevet med bl.a.  autismespektrumforstyrrelser og ADHD og deraf afledte stress- og belastningstilstande som bl.a. angst og skolevægring. Klassen bliver den anden af sin slags hos os, og du bliver en tæt samarbejdspartner med psykologen i vores eksisterende behandlingsklasse.

I Albertslund Ungecenter har vi fokus på anerkendelse – vi vil være en aktiv medspiller i de unges udvikling og læring. Vi igangsætter udviklingsforløb sammen med eleverne og fokuserer på ressourcer frem for mangler. Det kræver både mod og humor at se og forstå eleverne, der hvor de er – en opgave vi tager meget alvorligt. Vi er en skole med mange traditioner og et stærkt fællesskab, hvor vi løfter i flok.

Vi søger en medpraktiserende psykolog, der har lyst til at arbejde sammen med elever, forældre og lærere og samtidig tage ansvaret for behandlingen af de unge og deres forældre i skoletilbuddet. Du bliver behandlingsansvarlig for ti elever og deres familier. Som medpraktiserende er du en synlig og aktiv del af hverdagen. Du er med til at skabe gennemgående struktur, nærvær og udviklingsmuligheder for eleverne.

**Vi forestiller os:**

- At du arbejder med et systemisk og narrativt udgangspunkt, men kan arbejde med hele det psykologiske felt i din faglighed

- At du bringer både din faglighed og menneskelighed med ind i rummet

- At du har fokus på ressourcer i arbejdet med unge

- At du trives med at være tæt på praksis og arbejde relationelt

- At du ser potentialet i at arbejde i tværfaglige teams

-- At du kan skabe tillid og relationer til elever og forældre

- At du kan omsætte din viden om elevens udfordringer til konkrete tiltag

for den enkelte elev og læringsfællesskabet

**Vi tilbyder:**

- Mulighed for at præge og være medudviklende af vores skoletilbuds kvalitet.

- Forankring i et nyetableret behandlingsorienteret skoletilbud

- Et foranderligt og udviklende arbejdsmiljø med mulighed for fælles kompetenceudvikling

- Supervision både psykologfagligt og med dit team

- Gode og engagerede kolleger i et kreativt undervisningsmiljø

**Albertslund Ungecenter**

Vognporten 1

2620 Albertslund

ungecenter@albertslund.dk

**Albertslund Kommune**

Børn, Sundhed & Velfærd **Løn- og ansættelsesvilkår:**

Lønindplacering sker efter forhandling mellem kommunen og den

forhandlingsberettigede organisation. Det er en del af Albertslund

Kommunes ansættelsespolitik at fremme mangfoldighed og ligestilling.

Det er en forudsætning for din ansættelse i Albertslund kommune, at du

har en gyldig arbejds- og opholdstilladelse samt en ren straffe- og

børneattest.

Albertslund kommune har røgfri arbejdstid.

**Yderligere oplysninger:**

Hvis du vil høre mere om stillingen, er du meget velkommen til at ringe til skoleleder Ane Marie Kristensen på tlf. 43642215.

**Ansøgning:**

Ansøgning med relevante bilag sendes senest d. 2. juni 2025 på nedenstående link.

Vi afholder samtaler d. 4. juni 2025.